( 220 ) 
feroit bone et briesve despeche. Despuys n’havons pu havoir communica- 
cion ny audience de luy jusques au jourd'huy, combien que haions 
toutjour solicité , ha esté tant pour la chasse que pour aultres grandes 
afferes d'Italie qu'il despéchoit en ces montagnes. Touteffoys incontinent 
que nous eusmes receu la despéchie première de la venue des Francoys 
et de la levée du siégie de Pourroye (1), nous advertismes ledit seigneur 
roy estant à la chasse, lequel se allangnoit d'Ispruch allant par ses mon- 
tagnes et lui priames nous bailler audience pour expouser nous dites 
instructions, attendu que c’estoient matières bien hastives et de grande 
importance, Et à fin qu'il nous donast plus briefve audience , nous luy 
envoyasmes vous lettres du seziesme escriptes; lequel nous manda que 
nous deussions venir couchier en ce lieu de Matran {2) qu'est troys lieuves 
plus avant que Ispruch et que nous fussions icy ïher au soir qu'estoit 
sambedi xxv de ce mois, et adhonc receusmes la despechic de la secunde 
poste et aujourd'hui bien matin, devant que le roy allast à la messe, 
summes allées trové ledit seigneur roy à sen estat, là où n'y havoit 
poinct de logis, -et nous chivaulx ont rongié la bride tout le jour, et là 
luy havons présentés vous lettres et ha esté prié de les désirer (déchirer ?) 
cellon votre mémoire ; mays il ne les a pas voulsu lire devant disner; et 
pendant son disver est sourvenue la dernière poste du xvin de ce moys 
et luy havons présenté vous lettres incontinent après son disner. Lequel 
estre retiré en sa chambre , nous ha ouy bien au long et considéré le 
cas, ha concluz que pour maintenant il despécheroit ceste poste par la 
quelle il vous escript quel secours il veult doner, et escript à mons.' de 
Julliers (3) et vous envoye le double des lettres des quelles, combien que 
elles soyent en allemand, maistre Jehan Renner (4) vous escript la teneur 
qu'est qu'il vous envoye mille chivaulx et deux mille piétons, et dict 
(x) Petite ville de Gueldre que les troupes brabanconnes tinrent ongtemps 
assiégée. 
(2) Ce lieu est nommé Mathan dans une .utre lettre de Gattinara, 20 juillet 
1911. Voyez Négoc. diplom., I, 4ar. 
(3) Guillaume VIII , duc de Juliers, fut longtemps en guerre avec le due de 
Gueldre ; mais il peraît qu’en 1510 il se Jigua avec son ancien ennemi contre la 
maison d'Autriche: Voyez Correspondance de Maximilien, 1, 390. 
(4) Jean ou Hans Renner, secrétaire de l’empereur. 
